ΕΦΗΜΕΡΙΕ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

20 ΦΕΒΡΟΥΑΡΙΟΥ 1989 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

99 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αποχαρακτηρισμός παλιού τμήματος Επαρχιακής οδού Κιλ¬ 
κίς - Πολυκάστρου από Χ.Θ 8900 μέχρι Χ.Θ 10400 και 
ένταξή του στο Κοινοτικό δίκτυο της κοινότητας Μεγ. Βρύ¬ 
σης · · · · ·. 1 

Ανάκληση απόφασης Κήρυξης εκτάσεως 0,572 στρεμ. ως 
αναδασωτέας στη θέση «Τσικαλαριά» Κοινότητας Μονεμ- 
βασίας Ν. Λακωνίας . 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση τοπικού ρυμοτομικού σχεδίου στην εκτός σχεδίου 
περιοχή του δήμου Νίκαιας (Ν. Αττικής) για τον καθορι¬ 


σμό χώρου ανέγερσης αθλητικών εγκαταστάσεων. 3 

Καθορισμός ορίων οικισμού Νέων Υδραγωγείων Ν. Αιτωλ/ 
νιας με πληθυσμό μέχρι και 2000 κατοίκους και καθορι¬ 
σμός όρων και περιορισμών δόμησης αυτού . 4 

Αναγνώριση οδού που διασχίζει τα Ο.Τ. 360 και 364 σχ. επέ¬ 
κτασης Ναυπάκτου Ν. Αιτωλ/νίας, ως προϋφισταμένης 

του 1923 . 5 

Τροποποίηση στο ΟΤ 389 του Δήμου Κηφισιάς για αλλαγή 
χρήσης από περιοχή αμιγούς κατοικίας σε περιοχή γενικής 

κατοικίας... 6 

Τροποποίηση του ρυμοτομικού σχεδίου πόλης Ναυπλίου, στην 

περιοχή Νέα Πόλη - Κούρτη . 7 

Τροποποίηση του Ρυμοτομικού Σχεδίου του Δ. Νεάπολης του 
υπ’αριθ. 26,27,28,29,30 και 32 Ο.Τ. Ν. θεσ/νίκης.. 8 


Έγκριση τοπικού ρυμοτομικού Σχεδίου στην εκτός σχεδίου 
περιοχή «Βοϊδολίβαδο» για ανέγερση Λαχαναγοράς Δήμου 
Ιωαννιτών Ν. Ιωαννίνων και καθορισμός όρων και περιορι¬ 


σμών δόμησης . 9 

Διόρθωση ορίου οικισμού «Αγία Βαρβάρα» Κοινότητας Πλα¬ 
γιάς Ν. Λέσβου .10 

Καθορισμός ορίων οικισμού ΑΓΙΟΣ ΙΣΙΔΩΡΟΣ (Πλωμαρίου) 

Ν. Λέσβου κατηγοροποίησή του και καθορισμός όρων αρ¬ 
τιότητας και δόμισης.1.11 

Αλλαγή χρήσης γης τμήματος του αριθμ. 580 Κοινόχρηστου 

τεμαχίου Αγρ/τος Αριδαίας.12 

Τροποποίηση του ρυμοτομικού σχεδίου ΑΘΥΡΩΝ Ν. Πέλλας 
για τον αποχαρακτητισμό τμημάτων χώρου ειδικού προο¬ 
ρισμού .13 


Διόρθωση της υπ’ αριθμ. οικ./57140/11.5.87 (ΦΕΚ 492/ 
77Δ') απόφασης μόνον ως προς τα όρια των οικισμών Αγ. 
Παρασκευής και Λουτρών Αγ. Παρασκευής Ν. Χαλ/κής 
κάτω των 2.000 κατοίκων .14 

ΑΝΑΚΟΙΝΩΣΕΙΣ 

Ειδοποίηση της γενομένης’παρακαταθέσεως αποζημιώσεως, 
λόγω προσκυρώσεως και ρυμοτομίας τμημάτων οικοπέ¬ 
δων, κειμένων επί των οδών Ρήγα Φερραίου Ναυπλίου - 


Βαλτετσίου του Δήμου Συκεών Θεσσαλονίκης υπέρ του Ορ¬ 
γανισμού Αποχετεύσεως Θεσσαλονίκης.15 

ΔΙΟΡΘΩΣΕΙΣ ΣΦΑΛΜΑΤΩΝ 
Διόρθωση σφάλματος στην 6032/5.10.88 απόφαση του Νο¬ 
μάρχη Λασιθίου.16 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Τ.646 οικ. (1) 

Αποχαρακτηρισμός παλιού τμήματος Επαρχιακής οδού Κιλκίς - 

Πολυκάστρου από Χ.Θ 8900 μέχρι Χ.Θ 10400 και ένταξή 

του στο Κοινοτικό δίκτυο της κοινότητας Μεγ. Βρύσης. 

Ο ΝΟΜΑΡΧΗΣ ΚΙΛΚΙΣ 
Έχοντες υπόψη: 

1. Την από 16.9.88 αίτηση της ΝΕΣΤΛΕ ΕΛΛΑΣ Α.Β.Ε.. 

2. Το Τ. 4708/26.9.88 έγγραφο της Δ.Τ.Υ.Ν. Κιλκίς. 

3. την με αριθ. 33/88 απόφαση του Κοινοτικού Συμβουλίου, 
της Κοινότητας Μεγ. Βρύσης. 

4. Την Τ. 6467/88/3.2.89 γνωμοδότηση της Δ.Τ.Υ.Ν. Κιλ¬ 
κίς. 

Αφού είδαμε και τις διατάξεις του άρθρου 23 παρ. 9-13 του 
Π.Δ. της 25/28 Νοεμβρίου 1929 «περί Κωδικοποίησης των 
περί κατασκευής και συντήρησης οδών κειμένων διατάξεων» 
(άρθρ. 2 του Α.Ν. 1956/1939), αποφασίζουμε: 

Εγκρίνουμε τον αποχαρακτηρισμό, ως επαρχιακής οδού, του 
παλιού τμήματος από Χ.Θ 8.900 μέχρι Χ.Θ 10.400 της επαρ¬ 
χιακής οδού Κιλκίς - Πολυκάστρου, που φαίνεται στο από 
17.10.88 τοπογραφικό διάγραμμα με κλιμάκιά 1:5000 που συ¬ 
νέταξε ο Μηχ/γός Υπομ/κός Γεώργιος Χαδιαράκος και θεωρή¬ 
θηκε από τη Δ.Τ.Υ.Ν. Κιλκίς και την ένταξή του στο Κοινοτικό 
οδικό δίκτυο της Κοινότητας Μεγ. Βρύσης Ν. Κιλκίς. Η κυριό¬ 
τητα του τμήματος παραμένει στο Δημόσιο. 

Η παρούσα να δημοσιευτεί στην Εφημερίδα της Κυβερνή- 
σεως. 

Κιλκίς, 7 Φεβρουάριου 1989 
Ο Νομάρχης 
Γ. ΑΓΓΕΛΟΠΟΥΛΟΣ 

Αριθ. 141 (2) 

Ανάκληση απόφασης Κήρυξης εκτάσεως 0,572 στρεμ. ως ανα¬ 
δασωτέας στη Θέση «Τσικαλαριά» Κοινότητας Μονεμβασίας 
Ν. Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Την απόφασή μας αριθμ. 482/14.3.1983 «Κήρυξη ως 
αναδασωτέας εκτάσεως 0,572 στρεμμ. στη θέση «Τσικαλαριά» 
Κοινότητας Μονεμβασίας Ν. Λακωνίας». 

2. Τις Γενικές Αρχές «περί ανακλήσεων Διοικητικών Πρά¬ 
ξεων». 

3. Την από 20.1.1989 αίτηση του Νικολάου Αθαν. Μητρά- 
κου με την οποία ζητείται η ανάκληση της ανωτέρω απόφασής 
μας για τους σ’ αυτή αναγραφόμενους λόγους, ενώ παράλληλα 
υποβάλλεται μαζί η βεβαίωση του Ειρηνοδικείου Επίδαυρου Λι- 
μηράς αριθμ. 127/12.9.84 από την οποία προκύπτει ότι ο αϊτών 
με την υπ’ αριθμ. 31/1984 απόφαση του Μεταβατικού Μονομε¬ 
λούς Πλημμελειοδικείου Σπάρτης, κηρύχθηκε αθώος για κατά¬ 
ληψη Δημοσίας Δασικής εκτάσεως χωρίς ν’ ασκηθεί κατ’ αυτής 
ουδέν ένδικο μέσο. 

4. Το έγγραφο - πρόταση του Δασαρχείου Μολάων αριθμ. 
593/7.3.83 σχετικά με την Κήρυξή της ως αναδασωτέας της 
ανωτέρω στη θέση «Τσικαλαριά» εκτάσεως 0,572 στρεμμ. λόγω 
περίφραξής της και κατάληψής της». 

5. Το γεγονός ότι για την υπόψη έκταση των 0,572 στρεμμ. 
στη θέση «Τσικαλαριά» Κοιν. Μονεμβασίας Ν. Λακωνίας δεν συ¬ 
νέτρεχαν οι προϋποθέσεις του άρθρου 38 παρ. Ι' Ν.998/79, 
αφού η υπάρχουσα βλάστηση δεν καταστράφηκε ή αποψιλώθηκε 
από πυρκαϊά ή παράνομη υλοτομία, γεγονός που πιστοποιείται 
από την από 20.1.83 έκθεση αυτοψίας του αρμοδίου υπαλλήλου 
που επισυνάπτεται στο έγγραφο του Δασαρχείου Μολάων αριθμ. 
593/1983 και επομένως εχώρησε σαφής πλάνη περί τα πράγ¬ 
ματα της Διοικήσεως. 

6. Το γεγονός ότι για την υπόψη έκταση των 0,572 στρεμμ. 
ούτε πιστοποιήθηκε ούτε προτάθηκε η κήρυξη της έκτασης ως 
αναδασωτέας σύμφωνα με τις Δ/ξεις της παρ, 2 του άρθρου 38 
Ν. 998/79. 

7. Σχετική εισήγηση της Δ/νσης Δασών Λακωνίας, αποφασί¬ 
ζουμε: 

Ανακαλούμε την απόφασή μας αριθμ. 482/14.3.83 με την 
οποία θεωρούμε ως μηδέποτε εκδοθείσα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σπάρτη, 1 Φεβρουάριου 1989 
Ο Νομάρχης 

ΑΡΙΣΤΕΙΔΗΣ ΝΙΖΑΜΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 3721/352 (3) 

Έγκριση τοπικού ρυμοτομικού σχεδίου στην εκτός σχεδίου πε¬ 
ριοχή του δήμου Νίκαιας (Ν. Αττικής) για τον καθορισμό χώ¬ 
ρου ανέγερσης αθλητικών εγκαταστάσεων. 

Ο ΑΝΑΠΛ.ΥΠΟΥΡΓΟΣ ΠΕ.ΧΩ.Δ.Ε. 

Έχοντας υπόψη: 

1. Τις διατάξεις του ν. 1337/1983 «Επέκταση των πολεοδο- 
μικών σχεδίων, οικιστική ανάπτυξη και σχετικές ρυθμίσεις» 
(ΦΕΚ 33/Α) και ειδικότερα το άρθρο 26, όπως αντικαταστά- 
θηκε με την παράγρ. 13 του άρθρου 8 του ν. 1512/1985 «Τρο¬ 
ποποίηση και συμπλήρωση πολεοδομικών διατάξεων, ρύθμιση 
συναφών θεμάτων και θεμάτων του Ταμείου Νομικών» {ΦΕΚ 
4/Α). 

2. Τις διατάξεις του ν. 1577/1985 «Γενικός οικοδομικός Κα¬ 
νονισμός» (ΦΕΚ 210/Α) και ειδικότερα τα άρθρα 7, 8 (παρ. 1) 
και 9 όπως τροποποιήθηκαν με το άρθρο 13 του ν. 1647/1986 


«Οργανισμός Κτηματολογίου και Χαρτογραφήσεων Ελλάδας 
(ΟΚΧΕ) και άλλες σχετικές διατάξεις» (ΦΕΚ 141/Α) και τον ν. 
1772/1988 «τροποποίηση διατάξεων του ν. 1577/1985 
«ΓΟΚ» και άλλες σχετικές διατάξεις». (ΦΕΚ 91/Α). 

3. Τις διατάξεις του ν. 1558/1985 «Κυβέρνηση και Κυβερ¬ 
νητικά Όργανα» (ΦΕΚ 137/Α) και ειδικότερα το άρθρο 23 παρ. 
1 . 

4. Την υπ’ αρ. Τ. 1291/1987 απόφαση του Πρωθυπουργού 
«Σύσταση θέσης Αναπληρωτή Υπουργού στα Υπουργεία Εξωτε¬ 
ρικών, Εθνικής 'Αμυνας, Περιβάλλοντος, Χωροταξίας και Δημο¬ 
σίων Έργων, Μεταφορών και Επικοινωνιών και Υφυπουργού 
στο Υπουργείο Εθνικής Οικονομίας» (ΦΕΚ 526/Β). 

5. Ττην υπ’ αρ. Υ. 1436/15.10.1987 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων Μανόλη 
Πάπαστεφανάκι» (ΦΕΚ 549/Β/16.10.87). 

6. Τις διατάξεις του ν. 1647/86 «Οργανισμός Κτηματολο¬ 
γίου και Χαρτογραφήσεων Ελλάδας (ΟΚΧΕ) και άλλες σχετικές 
ρυθμίσεις (ΦΕΚ 141/Α) και ειδικότερα το άρθρο 12 (παρ. 5). 

7. Την υπ’ αρ.Γ4δ/15883/1903/1988 κοινή απόφαση του 
Υπουργού Προεδρίας της Κυβερνήσεως και του Αναπληρωτή 
Υπουργού Περιβάλλοντος, Χωροταξίας και Δημοσίων Έργων 
(ΦΕΚ 142/Β/1988). 

8. Τις υπ’ αρ. 561/87 και 66/88 γνωμοδοτήσεις του Δημο¬ 
τικού Συμβουλίου Νίκαιας. 

9. Την υπ’ αριθ. 348/88 γνωμοδότηση του Κεντρικού Συμ¬ 
βουλίου Χωροταξίας, Οικισμού και Περιβάλλοντος, αποφασί¬ 
ζουμε: 

Τ. Εγκρίνεται τοπικό ρυμοτομικό σχέδιο στην εκτός σχεδίου 
περιοχή του δήμου Νίκαιας (ν. Αττικής) στο Γ' Νεκροταφείο για 
τον καθορισμό χώρου ανέγερσης αθλητικών εγκαταστάσεων με 
στοιχεία Α, Β, Γ, Α, όπως φαίνεται στο χρωματισμένο σχετικό 
πρωτότυπο διάγραμμα σε κλίμακα 1:5000 που έχει θεωρηθεί 
από τον προϊστάμενο της Διεύθυνσης Τοπογραφικών Εφαρμογών 
με την υπ’ αρ. 3721/88 πράξη του, ακριβές αντίγραφο του 
οποίου θα είναι αναρτημένο για 20 ημέρες από τη δημοσίευση 
της απόφασης αυτής στην Εφημερίδα της Κυβερνήσεως στο 
Τμήμα Αρχείου Σχεδίων της Διεύθυνσης Τοπογραφικών Εφαρ¬ 
μογών του Υπουργείου Περιβάλλοντος, Χωροταξίας και Δημο¬ 
σίων Έργων, Πουλίου και Αμαλιάδος 17, για να λάβουν γνώση 
οι ενδιαφερόμενοι. 

" 2. οι αθλητικές εγκαταστάσεις θα ανεγερθούν μόνο στο τμήμα 
του ως άνω χώρου με στοιχεία Α, Β’, Γ’, Α το δε τμήμα με στοι¬ 
χεία Β, Γ, Γ', Β' κατά μήκος του νεκροταφείου επιβάλλεται να 
δενδροφυτευθεί.· 

3. Στον παροίπάνω χώρο ισχύουν οι όροι και περιορισμοί δόμη¬ 
σης που καθορίστηκαν με το από π.δ/γμα. 

■ 4. Η ισχύς της παρούσας απόφασης αρχίζει από τη δημο¬ 
σίευσή της στην .Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Ιανουάριου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 
. . - - -»- 

Αριθ. 1979 (4) 

Καθορισμός ορίων οικισμού Νέων Υδραγωγείων Ν. Αιτωλ/νίας 

με πληθυσμό μέχρι και 2000 κατοίκους και καθορισμός όρων 

και περιορισμών δόμησης αυτού. 

Ο ΝΟΜΑΡΧΗΣ ΑΙΤΩΛ/ΝΙΑΣ 
Έχοντας υπόψη: 

1. Τις Δ/ξεις του από 24.4.1985 Π.Δ. (Δ.Ε.Κ. 181Δ/ 
3.5.1985) «Περί τρόπου καθορισμού ορίων οικισμού της χώρας, 
κατηγορίες αυτών και καθορισμός όρων και περιορισμών δόμη- 
σης. 

2. Τις προτάσεις των ιδιωτών μελετητών Μηχ/κών στους 

οποίους ανατέθηκε σχετική μελέτη στα πλαίσια του προγράμμα¬ 
τος των ανοικτών πόλεων, που αφορούν στον προσδιορισμό των 
ορίων των υπόψη οικισμών. 

3. Τα πληθυσμιακά στοιχεία της τελευταίας απογραφής της 
Ε.Σ.Χ.Ε. 

4. Την υπ’ αριθ. 19/88 και 20/88 γνωμοδότηση του Συμ¬ 
βουλίου ΧΟΠ του Νομού. 

5. Την υπ’ αριθ. 70/88 απόφαση του Δημοτικού Συμβουλίου. 

6. Την Γ4Δ/15883/1903/8.2.88 κοινή απόφαση «περί μη 
δημοσίευσης διαγρ/των» ΦΕΚ 142/Β/15.3.1988, αποφασί¬ 
ζουμε: 

I. Κατατάσσουμε τον οικισμό κατά κατηγορία περιαστικός δυ¬ 
ναμικός μικρός, διάσπαρτος. 

II. Καθορίζουμε τα όρια του οικισμού Νέων Υδραγωγείων Δή¬ 

μου Μεσολογγίου Επαρχίας Μεσολογγίου Ν. Αιτωλ/νίας με 
στοιχεία (1, 2, 3, 4, 5, 6, 7\ 8, 9, 1) (10, 11, 12, 13, 14, 15, 
16,17,10). όπως αυτά φαίνονται στο συνοδευτικό της παρούσης 
σχεδιάγραμμα κλίμ. 1:5.000 που αποτελεί αναπόσπαστο μέρος 
της απόφασης αυτής και συντάχθηκε βάσει στοιχείων χαρτών και 
επί τόπου ελέγχου. Τα όρια μεταξύ των σημείων θεωρούνται ευ- 
θύγραμμα. Ν 

III. Καθορίζουμε τους ακόλουθους όρους δόμησης. 

α) Αρτιότητα οικοπέδων εντός των ορίων του οικισμού Ν. 
Υδραγωγείων 1000 μ.τ. (χίλια) τ.μ. 

Κατά παρέκλιση εντός των ως άνω ορίων, θεωρούνται άρτια 
τα γήπεδα με όποιο εμβαδόν έχουν κατά την ημέρα δημοσίευσης 
του από 24.4.85 Π. Δ/τος (Φ.Ε.Κ. 181/3.5.85). 

β) Οι υπόλοιποι όροι δόμησης (Κάλυψη - ύψος - σύστημα δο- 
μήσεως κ.λπ.) φαίνονται στο άρθρο 5 του ανωτέρω Δ/τος. 
Σημείωση: 

α) Να τηρηθεί απόσταση 40μ. από τον άξονα του Εθνικού δρό¬ 
μου, για τις οικοδομές. 

β) Να τηρηθεί απόσταση ΙΟμ. από τον άξονα του Επαρχ. δρό¬ 
μου που ενώνει τον παλαιό Εθνικό Μεσολ. - Αιτωλ. με τη Νέα 
Εθνική οδό. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Μεσολόγγι, 25 Νοεμβρίου 1988 
Ο Νομάρχης 

ΓΙΩΡΓ. ΠΑΠΑΙΩΑΝΝΟΥ 

- 4 - 

Αριθ. 5167/88 (5) 

Αναγνώριση οδού που διασχίζει τα Ο.Τ. 360 και 364 σχ. επέ¬ 
κτασης Ναυπάκτου Ν. Αιτωλ/νίας, ως προϋφισταμένης του 
1923. 

Ο ΝΟΜΑΡΧΗΣ ΑΙΤΩΛ/ΝΙΑΣ 
Έχοντας υπόψη: 

1. Τις διατάξεις του Ν. Δ/τος της 17ης Ιουλίου 1923 όπως 
μεταγενέστερα τροποποιήθηκαν και συμπληρώθηκαν και ειδικό¬ 
τερα το άρθρο 20 παρ. 4. 

2. Την εγκ. Ε 20014/34/77 σχετικά με ιδιωτικές οδούς που 
προϋπάρχουν του 1923. 

3. Την 17931/9.9.1983 απόφαση Νομάρχη περί μεταβίβα¬ 
σης μέρους αρμοδιοτήτων Νομάρχη στους Προϊσταμένους των 
Υπηρεσιών. 

4. Την 6196/18.11.1988 εισήγηση πολιτικού γραφείου 
Ναυπακτίας. 

5. Το σχέδιο της επέκτασης πόλης Ναυπάκτου Π.Δ. της 
28.2.78 ΦΕΚ 153/Δ-/78. 

6. Την υπ, αριθ. 1/1989(θέμα 8ον) γνωμοδότηση του Συμ¬ 
βουλίου Χωροταξίας Οικισμού και Περιβάλλοντος Νομού Αι- 
τωλ/νίας, αποφασίζουμε: 

Άρθρο 1. 

α) Αναγνωρίζεται σαν προϋφιστάμενη του έτους 1923 η οδός 


που διασχίζει μόνο τα Ο.Τ. 360 και 364 του σχεδίου επέκτασης 
πόλης Ναυπάκτου και σαν δημοτικός, όπως απεικονίζεται στα 
συνημμένα τοπογραφικά διαγράμματα του Πολ. Μηχανικού 
Γιάννη Σαμαλέκα. 

β) Να συνταχθεί πράξη αναλογισμού για την διάνοιξη του προ- 
βλεπόμενου από το σχέδιο πόλεως δρόμου, μεταξύ των Ο.Τ. 
365-371. 

γ) Η ισχύς της παρούσης απόφασης αρχίζει από τη δημοσίευση 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 3 Φεβρουάριου 1989 

Με εντολή Νομάρχη 
Ο Προϊστάμενος 
Γ. ΚΑΛΟΓΕΡΑΣ 
--- 

Αριθ. 1511/40 (6) 

Τροποποίηση στο ΟΤ 389 του Δήμου Κηφισιάς για αλλαγή χρή¬ 
σης από περιοχή αμιγούς κατοικίας σε περιοχή γενικής κατοι¬ 
κίας. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντες υπόψη: 

1. Τις διατάξεις: α) του Ν.Δ/τος της 17.7.23 «περί σχεδίων 
πόλεων κλπ.» όπως μεταγενέστερα τροποποιήθηκαν και συμπλη¬ 
ρώθηκαν και ειδικότερα το άρθρο 20 και β) της παρ. 2 του άρ¬ 
θρου 4 του Ν. 622/1977 «περί εισπράξεως υπό του Δημοσίου 
Ταμείου των δια την έκδοσιν οικοδομικών αδειών καταβεβλημέ¬ 
νων φόρων κλπ.» (ΦΕΚ 171Α). 

2. τις διατάξεις του Ν. 947/1979 «περί οικιστικών περιοχών 
(ΦΕΚ 169Α) και ειδικότερα το άρθρο 62 παρ. 1. 

3. Τις διατάξεις του Ν. 3200/1955 «περί διοικητικής αποκε- 
ντρώσεως» (ΦΕΚ 97Α). 

4. Τις διατάξεις του άρθρου 1 του ΑΝ. 314/68 «περί παροχής 
εις τον Υπουργό Βορείου Ελλάδος και τους Νομάρχας αρμοδιό¬ 
τητας επι θεμάτων εγκρίσεως επεκτάσεως ή τροποποιήσεως σχε¬ 
δίων πόλεων και κωμών» (ΦΕΚ 47Α) όπως αντικαταστάθηκε με 
το Π.Δ. 1018/1971 (ΦΕΚ 220Α) και συμπληρώθηκε με την 
παρ. 2 του άρθρου 33 του Ν. 1337/83 «Επέκταση των πολεοδο- 
μικών σχεδίων, οικιστική ανάπτυξη και σχετικές ρυθμίσεις (ΦΕΚ 
33Α). 

5. Τις διατάξεις του υπ’ αρ. 183 Π.Δ/τος «περί έγκρισης τρο¬ 
ποποιήσεων σχεδίων πόλεων κλπ. (ΦΕΚ 70Α/5.6.1986). 

6. Το πρακτικό 1 της συνεδρίας 5η/26.1.89 για το θέμα, του 
Νομαρχιακού Συμβουλίου Χωροταξίας, Οικισμού και Περιβάλ¬ 
λοντος Ανατολικής Αττικής, αποφασίζουμε: 

Την τροποποίηση στο ΟΤ 389 του Δήμου Κηφισιάς για αλ- 
λαγή χρήσης από περιοχή αμιγούς κατοικίας σε περιοχή γενικής 
κατοικίας, όπου επιτρέπονται α) ξενοδοχεία και ξενώνες μέχρι 
100 κλίνες απαγορευομένης κάθε άλλης χρήσης πλην του άρθρου 
2 «περί αμιγούς κατοικίας του Π.Δ/τος 166/87. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 27 Ιανουάριου 1989 

Ο Νομάρχης 
ΗΡ. ΠΑΠΑΔΟΠΟΥΛΟΣ 

- 4 - 

Αριθ. 5430 (7) 

Τροποποίηση του ρυμοτομικού σχεδίου πόλης Ναυπλίου, στην 
περιοχή Νέα Πόλη - Κούρτη. 

Η ΝΟΜΑΡΧΗΣ ΑΡΓΟΛΙΔΑΣ 
Έχοντες υπόψη: 

1. Τις διατάξεις: α) του Ν.Δ/τος της 17.7.23 όπως μεταγενέ¬ 
στερα τροποποιήθηκαν και συμπληρώθηκαν και ειδικώτερα τα 
άρθρα 3 και 70. 

2. Τις διατάξεις του α.ν. 314/1968 (ΦΕΚ 47Α’) όπως τρο¬ 
ποποιήθηκαν και συμπληρώθηκαν με το υπ’ αρ. 1018/71 ν.δ/ 
γμα (ΦΕΚ 220Α') και με την παράγρ. 3 του άρθρου 34 του ν. 
1577/85 (ΦΕΚ 210Α'). 

3. Τις διατάξεις του π. δ/τος 183/86 (ΦΕΚ 70Α’) και ειδι- 
κώτερα το άρθρο 1. 

4. Το υπ’ αρ. 2672/14.6.88 έγγραφο του Τμήματος Πολεο¬ 
δομίας Νομ. Αργολίδας προς τον δήμο Ναυπλιέων για τήρηση 
της νόμιμης, διαδικασίας και ότι η προθεσμία του άρθρου 27 του 
ν. 1065/1980 (ΦΕΚ 168Α’) πέρασε άπρακτη. 

5. Την υπ’ αριθ. 355/28/4/15.11.1988 σύμφωνη γνωμο¬ 
δότηση του Συμβουλίου Χωροταξίας, Οικισμού και Περιβάλλο¬ 
ντος νομού Αργολίδος, αποφασίζουμε: 

"Αρθρο 1. 

\Εγκρίνεται η τροποποίηση του ρυμοτιμικού σχεδίου Ναυπλίου 
στο Ο.Τ. Γ.395 με διάνοιξη και υπόλοιπου τμήματος πεζοδρό¬ 
μου (δημιουργία δύο τετραγώνων Γ.395 και 395α) και στο Ο.Τ. 
Γ.415 με μετατόπιση του περιφερειακού δρόμου βόρεια και με 
τους ίδιους όρους δόμησης όπως φαίνεται χρωματισμένο στο σχε¬ 
τικό πρωτότυπο διάγραμμα σε κλίμακα 1:1000 που έχει θεωρη¬ 
θεί από την Προϊσταμένη του Τ.Π. & Π.Ε. και θα αναρτηθεί για 
15 ημέρες στον πίνακα ανακοινώσεων του Τμήματος Πολεοδο¬ 
μίας και Πολεοδομικών Εφαρμογών νομού Αργολίδας αμέσως 
μετά τη δημοσίευση της παρούσας στο Φ.Ε.Κ. 

Άρθρο 2. 

Η ισχύς της παρούσας αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Ναύπλιο, 25 Νοεμβρίου 1988 

Η Νομάρχης 
ΜΑΡΘΑ ΣΗΜΑΝΤΩΝΗ 

Αριθ. ΑΠ/ΠΜ 22095/1005 (8) 

Τροποποίηση του Ρυμοτομικού Σχεδίου του Δ. Νεάπολης στα 
υπ’αριθ. 26,27,28,29,30 και 32 Ο.Τ. Ν. Θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του ν. δ/τος της 17ης Ιουλίου 1923, όπως 
μεταγενέστερα τροποποιήθηκαν και συμπληρώθηκαν και ειδικώ- 
τερα τα άρθρα 3 και 70. 

2. Τις διατάξεις του α.ν. 314/1968 (ΦΕΚ 47/Α), όπως τρο¬ 
ποποιήθηκαν και συμπληρώθηκαν με το υπ’ αριθ. 1018/71 ν.δ/ 
γμα (ΦΕΚ 220 Α) και με την παρ. 3 του άρθρου 34 του ν. 
1577/85 (ΦΕΚ 220Α). 

3. Τις διατάξεις του υπ’αριθ. 183/1985 π.δ/τος (ΦΕΚ 
70/Α) και ειδικώτερα το άρθρο 1 παρ. 1. 

4. Την αρ. Γ4δ/15883/1903/8.2.1988 απόφαση του 
Υπουργού Προεδρίας της Κυβέρνησης και Αναπλ. Υπουργού Πε¬ 
ριβάλλοντος, Χωροταξίας και Δημ. Έργων. 

5. Την υπ’ αρ. 69/1988 γνωμοδότηση του Δημ. Συμβουλίου 
Νεάπολης Δημοτικού. 

6. Την υπ’αρ. 1258/20/9/1988 γνωμοδότηση του Σ.Χ.Ο. 
Π/νομού Θεσ/κης, αποφασίζουμε: 

Άρθρο 1 

1. Εγκρίνεται η τροποποίηση του Ρυμοτομικού σχεδίου του Δ. 
Νεαπόλεως στα υπ’ αρ. 26,27,28,29,30 και 32 Ο.Τ. του Δ. Νε¬ 
άπολης με: 

α) Την κατάργηση των στοών και από τις δύο πλευρές της 
οδού Καραβαγγέλη. 

β) Την επιβολή προκηπίου έμπροσθεν του Ο.Τ. 30, επί της 
οδού Καραβαγγέλη, κατ’ επέκταση της καταργουμένης στοάς 


των Ο.Τ. 28 και 29. 

γ) Την μετατόπιση της Ο.Γ. των Ο.Τ. 26 και 27 κατά 1,5μ. 
και αντίστοιχη μείωση του προκηπίου από 3μ. σε 1,5 μ. 

δ) Την κατάργηση του πεζοδρομίου μεταξύ των Ο.Τ. 32 & 29 
και την ενοποίηση των σε ένα Ο.Τ. όπως αυτή φαίνεται στο Τοπο¬ 
γραφικό Διάγραμμα 1:500 που θεωρήθηκε από τον Δ/ντή Πολε¬ 
οδομίας Θεσ/νίκης, και που συνοδεύουν την απόφαση αυτή. 

2. Τα ακριβή αντίγραφα των πρωτοτύπων διαγραμμάτων που 
την συνοδεύουν να αναρτηθούν μετά την δημοσίευση της απόφα¬ 
σης αυτής στην Εφημερίδα της Κυβερνήσεως, στο κτίριο της Δ/ 
νσης Πολεοδομίας, Μανουσογιαννάκη 6, 4ος όροφος για (15) 
δέκα πέντε συνεχείς ημέρες. 

Άρθρο 2 

1. Η παρούσα απόφαση να δημοσιευθεί στην Εφημερίδα της 
Κυβερνήσεως (άρθρο 1 του Ν.Δ. 1018/71). 

2. Η ισχύς της αρχίζει από τη δημοσίευσή της στην Εφημερίδα 
της Κυβερνήσεως. 

Θεσσαλονίκη, 25 Νοεμβρίου 1988 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 

-ψ.- 

Αριθ. 1354 (9) 

Έγκριση τοπικού ρυμοτομικού Σχεδίου στην εκτός σχεδίου πε¬ 
ριοχή «Βοϊδολίβαδο» για ανέγερση Λαχαναγοράς Δήμου Ιω- 
αννιτών Ν. Ιωαννίνων καί καθορισμός όρων και περιορισμών 
δόμησης. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Ν. 1337/83 (ΦΕΚ 33/Α) και ειδικώ- 
τερα το άρθρο 26 όπως αντικαταστάθηκε με το άρθρο 8 του Ν. 
1512/85(ΦΕΚ 4/Α). 

2. Τις διατάξεις του υπ’αριθ. 183/86 Π.Δ/τος (ΦΕΚ 70/Α). 

3. Την υπ’αριθ. 61599/3522/88 (ΦΕΚ 568 Δ)απόφασητου 
Υπουργού Αναπληρωτή Περιβάλλοντος Χωροταξίας και Δημο¬ 
σίων Έργων και Υφυπουργού Γεωργίας «έγκριση τροποποίησης 
Γενικού Πολεοδομικού σχεδίου (Γ.Π.Σ.) Ιωαννίνων» που έχει 
εγκριθεί με την υπ. αριθ. θ.71877/3169/29.10.86 απόφαση 
του Υπουργού Περιβάλλοντος, Χωροταξίας και Δημοσίων Έρ¬ 
γων. 

4. Την υπ, αριθ. 18770/23.11.88 έγγραφο του Δήμου Ιωαν- 
νιτών. 

5. Την Γ4δ/15883/1903/8.2.88 απόφαση Υπουργού Ανα¬ 
πληρωτή ΠΕ.ΧΩ.Δ.Ε για κατάργηση της δημοσίευσης διαγραμ¬ 
μάτων σε ΦΕΚ, αποφασίζουμε: 

1. Εγκρίνουμε το τοπικό ρυμοτομικό σχέδιο στην δημοτική 
έκταση που βρίσκεται στην εκτός σχεδίου περιοχής «Βοϊδολί- 
βαδο» Σταυρακίου για την ανέγερση Λαχαναγοράς του Δήμου 
Ιωαννιτών όπως φαίνεται στο διάγραμμα σε κλίμακα 1:1000 
που θεωρήθηκε από την προϊσταμένη τμήματος Πολεοδομίας και 
Πολεοδομικών εφαρμογών Ιωαννίνων και το οποίο αναρτάται 
ταυτόχρονα με την δημοσίευση σε ΦΕΚ αυτής της απόφασης 
στον πίνακα ανακοινώσεων του τμήματος Πολεοδομίας και Πο¬ 
λεοδομικών εφαρμογών Ιωαννίνων. 

2. Οι όροι και περιορισμοί δόμησης ορίζονται ως εξής: 
α) Ελάχιστο εμβαδόν: τέσσερις χιλιάδες (4000) μ2. 

β) Ποσοστό κάλυψης: είκοσι τοις εκατό (20%) της επιφάνειας 
του γηπέδου· 

γ) Συντελεστής δόμησης 0,2 
δ) Μέγιστο ύψος: δέκα (10) μ. 

Η ισχύς της παρούσας απόφασης αρχίζει από τη δημοσίευση 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 3 Φεβρουάριου 1989 
Ο Νομάρχης 

ΔΗΜΗΤΡΙΟΣ ΟΙΚΟΝΟΜΟΥ 

-♦- 

Α Ρ ι8. Π.4912 (10) 

Διόρθωση ορίου οικισμού «Αγία Βαρβάρα» Κοινότητας Πλαγιάς 
: Ν. Λέσβου. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τις διατάξεις του Π.Δ.24.4/3.5.85 ΦΕΚ 181 Δ' όπως 
τροποποιήθηκε με το Π.Δ. 14.2/23.2.87 ΦΕΚ 133 Δ' «τρόπος 
καθορισμού ορίων οικισμών της χώρας μέχρι 2.000 κατοίκους 
κ.λ.π.». 

2. Την υπ’αριθ. 8715/26.11.86 απόφαση μας με την οποία 
καθορίστηκαν τα όρια του οικοπέδου Αγ. Βαρβάρα (Πλα¬ 
γιάς)· 

3. Την θετική γνωμοδότηση 83/26.9.88 του Σ.Χ.Ο.Π. του 
Νομού μας, αποφασίζουμε: 

Διορθώνουμε το Δυτικό όριο του οικισμού ώστε αυτό να ταυτί¬ 
ζεται με το όριο Ο.Τ.Α. με τον οικισμό Αγίου Ισιδώρου Πλωμα- 
ρίου, επειδή το όριο Ο.Τ.Α. δεν αποδόθηκε σωστά στο σχεδιά¬ 
γραμμα καθορισμού του ορίου του οικισμού. 

Το νέο όριο ορίζεται από τα σημεία 1-Γ - 2'-2-3-4-5-6- 
7-8. 

Κατά τα λοιπά εξακολουθεί να ισχύει η υπ’ αριθμ. 8715/ 
26.11.87 απόφασή μας. 

Η παρούσα να δημοσιευθεί στην Εφημερίδα της Κυβερνήσεως 
το δε σχεδιάγραμμα που τη συνοδεύει να αναρτηθεί επί Ιδήμερο 
στα γραφεία του Τμ. Πολεοδομίας. 

Μυτιλήνη, 4 Νοεμβρίου 1988 

Ο Νομάρχης 
Κ. ΚΕΝΤΡΟΣ 

- 4 -- 

Αριθ. Π.8526 (11) 

Καθορισμός ορίων οικισμού ΑΓΙΟΣ ΙΣΙΔΩΡΟΣ (Πλωμαρίου) Ν. 

Λέσβου κατηγοροποίησή του και καθορισμός όρων αρτιότητας 

και δόμισης. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τις διατάξεις του Π.Δ. 24.4./3.5.1985 Δ' «τρόπος καθορι¬ 
σμού ορίων οικισμών της Χώρας μέχρι 2.000 κατοίκους κατη¬ 
γορίες αυτών και καθορισμός όρων και περιορισμών δόμησής 
τους» όπως τροποποιήθηκε με το Π.Δ. 14.2/23.2.87 ΦΕΚ 133 
Δ’ 

2. Τις προτάσεις των μελετητών, ιδιωτών Μηχ/κών που τους 
είχε ανατεθεί η σχετική μελέτη στα πλαίσια του σχεδιασμού των 
ανοιχτών πόλεων - χωριών Ν. Λέσβου. 

3. Το δελτίο αρχτικεκτονικής αναγνώρισης του οικισμού, που 
συμπληρώθηκε από τους μελετητές που αναφέραμε παραπάνω, 
σύμφωνα με τις υποδείξεις των προδιαγραφών του Υ.Χ.Ο.Π. για 
τη μελέτη. 

4. Την με αριθ. 45/88 απόφαση του Δημοτικού Συμβουλίου 
Πλωμαρίου. 

5. Την με αριθ. 52/25.4.88 γνωμοδότηση του Συμβουλίου 
Χ.0.11. της Νομαρχίας μας, αποφασίζουμε: 

1. Την κατάταξη του οικισμού ΑΓΙΟΣ ΙΣΙΔΩΡΟΣ στις Κατη¬ 
γορίες Παραλιακός - Τουριστικός - Ενδιαφέρων - Δυναμικός - 
Μικρός - Διάσπαρτος κατά τμήμα. 

2. Καθορίζουμε το όριο του οικισμού ΑΓΙΟΣ ΙΣΙΔΩΡΟΣ όπως 
αυτό φαίνεται στην αεροφωτογραφία του οικισμού 1:5000 που 
επισυνάπτουμε και ορίζεται από τα σημεία 1-2-3α-4α-5-6-7-8- 


9 - 9Α - 9Β - 9Γ - 9Δ - 10 - 11 - 

11Α-12-13-14-15-16-17-18-19-20. Εξαιρείται και θεωρείται 
εκτός οικισμού το γήπεδο του Ξυλουργείου Ανδρειώτη - Βουνά- 
τσου (Βιομηχανικές Εγκαταστάσεις). 

3. Γενικοί όροι δόμησης: 

α) Εντός των ορίων των οικισμών ισχύουν οι γενικοί όροι δό¬ 
μησης που προβλέπονται από το παραπάνω Π.Δ. 24.4/3.5.85 
όπως τροποποιήθηκε με το Π.Δ. 14-2/23.2.87 και είναι άρτια 
τα γήπεδα που βρίσκονται μέσα στα όρια του οικισμού και έχουν 
ελάχιστο εμβαδό 1200 Μ. 2 

β) Εντός του ορίου του συνεκτικού τμήματος του οικισμού (ση¬ 
μεία που οριοθετούνται με α,β,γ,δ,.ε,) ισχύουν οι γενικοί όροι δό¬ 
μησης που προβλέπονται στο 3α και είναι άρτια τα γήπεδα που 
βρίσκονται μέσα στα όρια του συνεκτικού τμήματος και έχουν 
ελάχιστο εμβαδόν 900 Μ 2 

γ) Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδό είχαν στις 3.5.1985 ημέρα 
δημοσίευσης του από 24.4.1985 Π.Δ./τος. 

4. Ειδικοί όροι δόμησης. 

(α) Καθορίζουμε ειδικούς όρους δόμησης για τον οικισμό ΑΓ. 
ΙΣΙΔΩΡΟΣ Λέσβου όπως αναγράφονται στο συνημμένο δελτίο 
αρχιτεκτονικής αναγνώρισης. Από τους όρους αυτούς είναι υπο¬ 
χρεωτικοί αυτοί που ορίζει το άρθρο 8 του Π.Δ. 24.4/3.5.85 
όπως τροποποιήθηκε με το Π.Δ. 14.2./23.2.87 και σύμφωνα 
με την κατηγορία που ανήκει ο οικισμός σαν αδιάφορος, ενδιαφέ¬ 
ρων ή αξιόλογος. 

(β) Καθορίζουμε επίσης ότι στον παραπάνω οικισμό θα έχει 
εφαρμογή η παρ. 1β του άρθρου 6 του Π.Δ. 24.4./3.5.85 όπως 
τροποποιήθηκε με Π.Δ. 14.2./23.2.87 λόγω ανάγκης να βελτι¬ 
ωθεί το κυκλοφοριακό τού δίκτυο. 

(γ) Επιβάλλουμε τήρηση απόστασης οικοδομών από το πρό¬ 
σωπο του οικοπέδου 3,00 μ. (πρασιά). Για τα οικόπεδα που εφά¬ 
πτονται στον επαρχ. δρόμο η πρασιά ορίζεται 6,00μ. με σκοπό να 
διευκολυνθεί μελλοντική διαπλάτυνση των δρόμων. 

5. Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπο- 
γρφικό διάγραμμα από το Τμήμα Πολεοδομίας και Π.Ε. της Νο- 
μαχρίας ώστε να εξασφαλίζεται η συνέχεια των υπορχόντων δρό¬ 
μων και λοιπών κοινοχρήστων χώρων του οικισμού. 

Η απόφαση αυτή ισχύει από την ημέρα δημοσίευσης στην Εφη¬ 
μερίδα της Κυβερνήσεως. Το δε σχεδιάγραμμα που την συνοδεύει 
να αναρτηθεί επί 15ημερο στον χώρο ανακοινώσεων του Τ.Π. 
Π.Ε. 

Από τη δημοσίευση της παρούσης απόφασης κάθε προηγού¬ 
μενη απόφαση σχετική με τα όρια του οικισμού ΑΓ. ΙΣΙΔΩΡΟΥ 
καταργείται. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Μυτιλήνη 4 Νοεμβρίου 1988 

Ο Νομάρχης 
ΚΩΝ. ΚΕΝΤΡΟΣ 

- 4 -- 

Αριθ. 14 (12) 

Αλλαγή χρήσης γης τμήματος του αριθ. 580 Κοινόχρηστου Τε¬ 
μαχίου Αγροκήματος Αριδαίας. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τον Ν. 1512/11.1.85 (ΦΕΚ 4Α/85) για την τροποποί¬ 
ηση και συμπλήρωση πολεοδομικών διατάξεων κ.λπ. και ειδικά 
το άρθρο 3 περί καθορισμού χρήσεων παραχωρουμένων δημο¬ 
σίων εκτάσεων. 

2. Την αριθ. 21.9.88 (αριθ. πρωτ. 9653) αίτηση της Παπα- 
γιαννοπούλου Βεργίνας συζ. Νικηφόρου προς την Δ/νση Γεωρ¬ 
γίας Έδεσσας με την οποία ζητά την παραχώρηση έκτασης 
8346 τ.μ. από το αριθ. 580 κοινόχρηστο τεμάχιο του «Βιομηχα- 

νικού Πάρκου» της πόλης Αριδαίας για ανέγερση εγκαταστάσεων 
παραγωγής προϊόντων τσιμέντου. 

3. Την από 2.11.88 θετική γνωμοδότηση της ΙΖ Εφορείας 
προϊστορικών και κλασικών αρχαιοτήτων. 

4. Την από 18.10.88 θετική γνωμοδότηση του Δασαρχείου 
Αριδαίας. 

5. Την από 15.11.88 θετική γνωμοδότηση του Πολεοδομικού 
Γραφείου Αριδαίας. 

6. Την από 7.11.88 θετική γνωμοδότηση της Δ/νσης Γεωρ¬ 
γίας (Γραφείο Γ.Α. Αριδαίας). 

7. Την από 14.9.88 απόφαση του Δημοτικού Συμβουλίου Δή¬ 
μου Αριδαίας (αριθ. Πρακτ. 14/88). 

8. Το σχετικό τοπογραφικό διάγραμμα που καθορίζει την ζη¬ 
τούμενη έκταση σε κλίμακα 1:1000 και το οποίο θα βρίσκεται 
αναρτημένο στα γραφεία της Πολεοδομίας Αριδαίας για 20 μέ¬ 
ρες, αποφασίζουμε: 

Τροποποιούμε την χρήση της κοινόχρηστης έκτασης εμβαδού 
8346 τ.μ. του τεμαχίου 580 του αγροκτήματος Αριδαίας και 
καθορίζουμε σαν νέα χρήση αυτή των Βιομηχανικών εγκαταστά¬ 
σεων παραγωγής προϊόντων τσιμέντου με την προϋπόθεση οτι θα 
τηρηθούν οι περιορισμοί και όροι των σχετικών άρθρων του Ν. 
1650/86. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αριδαία, 3 Φεβρουάριου 1989 

Ο Νομάρχης 
ΝΙΚΟΣ ΜΑΚΡΑΚΗΣ 

- + -- 

Αριθ. 3068/88 (13) 

Τροποποίηση του ρυμοτομικού σχεδίου ΑΘΥΡΩΝ Ν. Πέλλας για 
τον αποχαρακτηρισμό τμημάτων χώρου ειδικού προορισμού. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923 όπως 
μεταγενέστερα τροποποιήθηκαν και συμπληρώθηκαν και ειδικό¬ 
τερα τα άρθρα 3 και 70. 

2. Τις διατάξεις του Π.Δ. 2.4.85 (ΦΕΚ 225/Δ/85). 

3. Τις διατάξεις του Α.Ν. 314/1968 (ΦΕΚ 47Α) όπως τρο¬ 
ποποιήθηκαν και συμπληρώθηκαν με το αριθ. 1018/71 Ν.Δ/ 
γμα (ΦΕΚ 210/Α). 

4. Την αριθ. 126/87 απόφαση του κοινοτικού συμβουλίου 
Αθύρων. 

5. Την αριθ. 84/88 γνωμοδότηση του Συμβουλίου Χωροτα¬ 
ξίας Οικισμού και Περιβάλλοντος του Ν. Πέλλας, αποφασί¬ 
ζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου ΑΘΥ¬ 
ΡΩΝ για τον αποχαρακτηρισμό των τμημάτων με τα'στοιχεία 2 - 
7 - 8- Ζ- Η- 9-10-Ξ-2 και 11-12-13-6-11 του χαρα¬ 
κτηρισμένου με την αριθ. 3640/10.12.85 απόφαση του Νο¬ 
μάρχη Πέλλας χώρου ειδικού προορισμού, όπως φαίνεται στο συ¬ 
νημμένο στην παρούσα και θεωρημένο από τον προϊστάμενο του 
Τμήματος Πολεοδομίας και Πολεοδομικών Εφαρμογών Ν. Πέλ— 
λας, με την από 1.2.1989 πράξη του, διάγραμμα σε κλίμακα 
1:1000. 

Άρθρο 2 

Η ισχύς της παρούσας απόφασης αρχίζει με την δημοσίευσή 
της στην εφημερίδα της Κυβερνήσεως. 

Αμέσως μετά την δημοσίευσή της ακριβές αντίγραφο του πρω¬ 
τοτύπου διαγράμματος σε κλίμακα 1:1000 που συνοδεύει την 


παρούσα απόφαση, αναρτάται επί δέκα πέντε (15) ημέρες σε εμ¬ 
φανές μέρος των γραφείων του ΤΠ και ΠΕ Ν. Πέλλας στο Διοι¬ 
κητήριο της Έδεσσας. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Έδεσσα, 1 Φεβρουάριου 1989 

Ο Νομάρχης 
ΝΙΚΟΣ ΜΑΚΡΑΚΗΣ 

- 4 - ■ 

Αριθ. 57760 (14) 

Διόρθωση της υπ’ αριθ. οικ/57140/11.5.87 (ΦΕΚ 77Δ’) από¬ 
φασης μόνον ως προς τα όρια των οικισμών Αγ. Παρασκευής 

και Λουτρών Αγ. Παρασκευής Ν. Χαλ/κής κάτω των 2.000 

κατοίκων. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του από 24.4.85 ΠΔ (ΦΕΚ 181/Δ/3.5.85) 
όπως τροποποιήθηκε με το ΠΔ/14.12.87 (ΦΕΚ 133Δ/ 
23.2.87). 

2. Την οικ/57140/11.5.87 (ΦΕΚ 492/2.6.87Δ’) απόφαση 
του Νομάρχη Χαλκιδικής «περί καθορισμού κατηγοριών ορίων 

κ.λπ.Αγ. Παρασκευής, Λουτρών Αγίας Παρασκευής... κάτω 

των 2.000 κατοίκων». 

3. Την 8/1988 απόφαση - γνωμοδότηση του Κοινοτικού 
Συμβουλίου Αγίας Παρασκευής και για τους δύο οικισμούς. 

4. Το οικ. 4918/8.11.88 έγγραφο έκθεση γεωλογικής κα¬ 
ταλληλότητας της περιοχής Αγ. Παρασκευής της Δ/νσης Οικι¬ 
σμού Θεσ/νίκης. 

5. Το 9603/2.1 Γ.88 έγγραφο του ΕΟΤ Θεσ/νίκης για τα 
Λουτρά Αγ. Παρασκευής. 

6. Τη γνωμοδότηση του ΝΣ ΠΕΧΩΔΕ Ν. Χαλκιδικής στην 
συνεδρίαση 27η στις 25.11.1988 που δέχεται ομόφωνα την 
διόρθωση των ορίων των ανωτέρω οικισμών, αποφασίζουμε: 

Διορθώνουμε την υπ’ αριθ. οικ/57140/11.5.87 (ΦΕΚ 492/ 
2.6.87Δ") απόφαση του Νομάρχη Χαλκιδικής μόνον όσο αφορά 
τα όρια των οικισμών Αγίας Παρασκευής και Λουτρών Αγ. Πα¬ 
ρασκευής Ν. Χαλ/κής κάτω των 2.000 κατοίκων. 

Τα νέα τοπογραφικά διαγράμματα ισχύουν και συνοδεύουν την 
απόφαση αυτή σε κλίμακα 1:5000 θα τοιχοκοληθούν στο ΤΠ και 
ΠΕ Ν. Χαλ/κής στον διάδρομο της Υπηρεσίας για (20) είκοσι μέ¬ 
ρες .αμέσως μετά την δημοσίευση της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Πολύγυρος, 7 Ιανουάριου 1989 

Ο Νομάρχης 

Γ. ΚΙΡΚΟΣ 

—♦- ' 

ΑΝΑΚΟΙΝΩΣΕΙΣ 

• , (15) 

Ειδοποίηση της γενομένης παρακαταθέσεως αποζημιώσεως, 
λόγω προσκυρώσεως και ρυμοτομίας τμημάτων οικοπέδων, κει¬ 
μένων επί των οδών Ρήγα Φερραίου Ναυπλίου - Βαλτετσίου του 
δήμου Συκεών θεσ/νίκης υπέρ του Οργανισμού Αποχετεύσεως 
Θεσ/νίκης. 

1) Με την αριθ. 4220/1979 πράξη τακτοποίησης και αναλο¬ 
γισμού του Γραφείου Πολεοδομίας Θεσ/νίκης που κυρώθηκε με 
την αριθ. 22087/79 απόφαση του Νομάρχη Θεσ/νίκης προσκυ¬ 
ρώθηκε στο επι των οδών ΡΗΓΑ ΦΕΡΡΑΙΟΥ - ΒΑΛΤΕΤΣΙΟΥ 
του Δήμου Συκεών Θεσ/νίκης ακίνητο ιδιοκτησίας κατά την 
πράξη, ΙΩΑΝΝΗ ΣΑΡΑΦΙΔΗ του ΣΠΥΡΙΔΩΝΑ, τμήματα της 
παραπάνω περιοχής φερόμενα στην πράξη και στο σχεδιάγραμμα 
αυτής, τμήμα β με στοιχεία 2-5-6-34 ερ - 32 ερ 7-3-2 εμβαδού 
25,20 Μ2 με φερόμενο ιδιοκτήτη τον Οργανισμό Αποχέτευσης 

Θεσ/νίκης. 

2) Με την αριθ. 2450/1979 πράξη τακτοποίησης και αναλο¬ 
γισμού του Γραφείου Πολεοδομίας Θεσ/νίκης που κυρώθηκε με 
την αριθ. 32630/79 απόφαση του Νομάρχη Θεσ/νίκης α) προ¬ 
σκυρώθηκε και υποχρεούται για αποζημίωση στο επί των οδών 
ΡΗΓΑ ΦΕΡΡΑΙΟΤ - ΝΑΥΠΛΙΟΥ του Δήμου Συκεών θεσ/ 
νίκης ακίνητο ιδιοκτησίας. 

1) ΑΘΗΝΑΣ χήρας ΔΙΟΓΕΝΗ ΠΕΡΧΑΝΙΔΗ και 2) ΧΡΥ- 
ΣΟΠΗΓΗΣ ΠΕΡΧΑΝΙΔΟΥ συζυγος ΕΥΑΓΓΛΟΥ ΜΠΑ- 
ΜΠΟΥΚΑΡΔΟΥ τμήματα της παραπάνω περιοχής φερόμενα 
στην πράξη και στο σχεδιάγραμμα αυτής τμήμα β' 55 - 32 - 34 - 
35 - 33 εμβαδού 25,30 Μ2 και τμήμα για το ι /ζ του τμήματος 
15-33-35-17-15 - εμβαδού 15,00 Μ2 με φερόμενο ιδιο¬ 
κτήτη τον Οργανισμό Αποχέτευσης Θεσ/νίκης. 

Κατόπιν αιτήσεως των 1) ΙΩΑΝΝΟΥ ΣΑΡΑΦΙΔΗ του ΣΠΥ¬ 
ΡΙΔΩΝΑ 2) ΑΘΗΝΑΣ χήρας ΔΙΟΓΕΝΗ ΠΕΡΧΑΝΙΔΟΥ και 3) 
ΧΡΥΣΟΠΗΓΗΣ ΠΕΡΧΑΝΙΔΟΥ σύζυγος ΕΥΑΓΓΕΛΟΥ ΜΠΑ- 
ΜΠΟΥΚΑΡΔΟΥ κατοίκων θεσ/νίκης που είναι υπόχρεοι απο¬ 
ζημίωσης των παραπάνω αναγραφομένων τμημάτων, το Μονο¬ 
μελές Πρωτοδικείο Θεσ/νίκης καθόρισε δια των υπ’ αριθ. 4891 
και 4892/88 αποφάσεων του, προσωρινή τημή μονάδας αποζη¬ 
μίωσης δια τα παραπάνω τμήματα δραχμών είκοσι οκτώ χιλιά¬ 
δων (28.000) κατά τετραγωνικό μέτρο. 

Μετά από αυτά κατέθεσαν και έλαβαν τις υπ’ αριθ. 
1142Α/89 δηλώσεις φόρου Μεταβίβασης Ακινήτων της Εφο¬ 
ρείας Κεφαλαίου Θεσ/νίκης και στην συνέχεια παρακατάθεσαν 
στο εν Θεσσαλονίκη υποκατάστημα του Ταμείου Παρακαταθη¬ 
κών και Δανείων την προσωρινή αποζημίωση που καθορίστηκε 
με τις παραπάνω αποφάσεις του Μονομελούς Πρωτοδικείου 
Θεσ/νίκης για τα προσκυρούμενα και αποζημιούμενα όπως πα¬ 
ραπάνω τμήματα του οικοπέδου επί των οδών Ρήγα Φερραίου - 
Ναυπλίου - Βαλτετσίου του Δήμου Συκεών Θεσ/νίκης, εκδοθέ- 
ντος του υπ’ αριθ. 436228/13.2.89 γραμματίου συστάσεως 
παρακαταθήκης του εν Θεσ/νίκης Ταμείου Παρακαταθηκών και 
δανείων για δραχμές ένα εκατομμύριο οκτακόσιες τριάντα τέσσε¬ 


ρις χιλιάδες (1.834.000) ήτοι Μ2: 
25,20+25,30+15,00=65,50x28.000=1.834.000 υπέρ του 
Οργανισμού Αποχέτευσης Θεσ/νίκης ως εικαζομένου δικαιούχου 
ή υπέρ παντός κατά νόμο αναγνωρισθησομένου δικαιούχου, το δε 
γραμμάτιο κατατέθηκε στην συμβολαιογράφο Θεσ/νίκης ΑΝΝΑ 
ΕΥΚΛΕΙΔΗ ΑΒΡΑΜΙΔΟΥ και συντάχθηκε η υπ’ αριθ. 2411/ 
13.2.89 πράξη αντίγραφο της οποίας επιδόθηκε σ’ αυτόν που γί¬ 
νεται η κατάθεση. 

Ήδη οι προαναφερθέντες καταθέτες δια της δημοσιέυσεως αυ¬ 
τής προβαίνουν σύμφωνα με τον νόμο στην γνωστοποίηση της 
παραπάνω παρακατάθεσης προς γνώση των αληθών δικαιούχων 
της αποζημίωσης εκ της ως άνω απαλλοτρίωσης. 

Θεσσαλονίκη, 13 Φεβρουάριου 1989 

Ο Πληρεξούσιος Δικηγόρος 
ΙΩΑΝΝΗΣ Κ. ΤΖΟΥΜΑΡΗΣ 

(Αριθ. διπλ. Δημ. Ταμείου Δικ. Εισπρ. Αθηνών 8032090-91/ 
15.2.1989) 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(16) 

Στο ΦΕΚ 730/13.10.88 τ. Δ' στο οποίο δημοσιεύθηκε η 
6032/5.10.88 απόφαση του Νομάρχη Λασιθίου που αφορά 
απαλλοτρίωση εκτάσεων για την κατασκευή δικτύων του έργου 
«αρδευτικά δίκτυα Ιεράπετρας Κρήτης» γίνονται οι παρακάτω 
διορθώσεις: 

1) Διοθρώνεται η έκταση του συνολικού εμβαδού από την 
εσφαλμένη «2.287.368 Μ 2 » στην ορθή «5.311,07 Μ 2 ». 

2) Στο στίχο 18 της δευτέρας στήλης της σελίδας 7567 μετά 
τη λέξη «διάγραμμα» και πριν από τις λέξεις «και στις» προστίθε¬ 
ται η φράση «και σε δύο από Μάρτιο 88 κτηματολογικά διαγράμ¬ 
ματα». 

(Από τη Νομαρχία Λασιθίου) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




